wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு81

## சிறப்புக் கட்டுரைகள்

சிறப்புக்கட்டுரைகள் நியமனங்கள் பலகாலமாக நடத்தப்படவில்லையே. அதிலும் சிறிது கவனம் செலுத்தலாம்--பிரஷாந் (பேச்சு) 14:53, 16 செப்டெம்பர் 2012 (UTC)
:"சிறப்புக் கட்டுரைகள் உருவாக்குவதை விட முதற்பக்க கட்டுரையின் தரமளவு சில அடிப்படை கட்டுரைகளை உருவாக்குவது சிறந்தது" என்று முன்பு இரவி கூறியிருந்தார். தற்போது முதற்பக்க கட்டுரைகள் போதுமானதளவு உள்ளதாக தெரிகிரது. மாதம் ஒன்றாவது முயன்று பார்க்கலாம். தள அறிவிப்பில் விடலாம்.--தென்காசி சுப்பிரமணியன் (பேச்சு) 15:50, 16 செப்டெம்பர் 2012 (UTC)
::இன்னும் பல துறைகளில் போதுமான அளவு அடிப்படைக் கட்டுரைகளும் முதற்பக்கக் கட்டுரைகளும் இல்லை. முதற்பக்கக் கட்டுரைகளில் ஒரே துறையைச் சேர்ந்த சில கட்டுரைகளே தொடர்ந்து இடம்பெறுவதையும் காணலாம். ஆனால் இதற்காக சிறப்புக் கட்டுரை முயற்சியை ஒத்திப் போட்டுக் கொண்டே இருக்க வேண்டும் என்றில்லை. தற்போது முதற்பக்கக் கட்டுரைகளுக்கும் சிறப்புக் கட்டுரைகளுக்கும் சிறிதளவு வேறுபாடே உள்ளது. எனவே, சிறப்புக் கட்டுரை தகுதியை மீள்வரையறை செய்து ஏற்கனவே உள்ள சிறப்புக் கட்டுரைகளையும் அதன் அடிப்படையில் மறுதேர்வு செய்வது நன்று--இரவி (பேச்சு) 06:00, 21 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## தமிழ் விக்கிப்பீடியாவில் இஸ்லாம் மீதும் முஸ்லிம்கள் மீதும் இழிவான கருத்துப் பிரச்சாரம்

பயனர்கள் Sivane, Sivam29 என்பவர்கள் நடுநிலைமை என்ற பெயரில் இஸ்லாம் மீதும், முஸ்லிம்கள் மீதும் இழிவான கருத்துப் பிரச்சாரத்தில் ஈடுபட்டுக் கொண்டுள்ளார்கள். விக்கிக்பீடியாவின் நிலை என்ன? இப்படியெல்லாம் எழுதலாமா? விக்கிப்பீடியா நிர்வாகம் சிறந்த முடிவை எடுக்கும் என்பதால் இதை ஒருவேண்டுகோளாக முன் வைக்கின்றேன். நன்றி.
:கவலை வேண்டாம் நண்பரே!. தவறான உள்ளடக்கங்கள் விக்கிப்பீடியாவில் இருந்து நீக்கப்படும். -தமிழ்க்குரிசில் (பேச்சு) 12:45, 20 செப்டெம்பர் 2012 (UTC)  
::நடுநிலை எனும் பெயரில் இதே விக்கியில் மதத்தின் புகழ் பரப்ப பட்டுக் கொண்டிருக்கிறது. அடிப்படை ஆதாரமற்ற பலவற்றினை இங்கு நடுநிலை என்று ஏற்கின்றார்கள். நான் இழிவான பிரச்சாரமொன்றை கையில் எடுக்கவில்லை. குரான் புனிதமானது என்று சொல்லுவதை நடுநிலையற்ற தன்மையாக கருதுகிறேன். குரான் புனிதமானது என்று இசுலாமியர்களால் நம்பபடுகிறது என்பதே நடுநிலையாகும். விமர்சனங்களை விக்கியில் வரவேற்க ஆளில்லை என்பதை அறிவேன். உலகம் முழுவதுமே மதத்தின் மீதான விமர்சனங்களை மறைக்க நினைக்கும் போது, விக்கி மட்டும் விதிவிலக்கா என்ன. விமர்சனங்களற்ற மதம் சார்ந்த கட்டுரைகள் பெரிய முரன்பாட்டினை மக்களுக்குள் கொண்டு செல்லும். விமர்சனங்கள் என்று வீண் பழி சுமத்துவதாக கருதவேண்டாம். நடுநிலையாளர்கள் அதனை திருத்தி சமன் செய்வார்கள் என்று நினைத்திருந்தேன். என்னைத்தவிற மற்ற அனைவறுமே மதத்தின் மீதான விமர்சனங்களை வெறுப்பதாக அறிகிறேன்.  
குறைந்த பட்ச நடுநிலைத் தன்மையுடனாவது இனி மதம் சார்ந்த கட்டுரைகளை விக்கியில் எழுதுங்கள் என்று கோரிக்கை வைக்கிறேன். மதம் சார்ந்த கட்டுரைகளை மதபிரட்சாரமாக மதம் சார்ந்தவர்கள் எழுதும் போது, அதை விமர்சித்து எழுதுவதை மட்டும் ஏனோ இழிவு பிரச்சாரமாக கருதும் பயனர்களை விக்கி அதிகம் கொண்டிருப்பதால்,..  
நடுநிலை என்பது என்ன?
மதபுகழ்ச்சிகளை விக்கி அனுமதிக்கிறதா?
விமர்சனங்களை விவரிக்க அனுமதியில்லையா?
விமர்சனங்களுக்கான விதிமுறைகள் என்ன?
விமர்சனங்களை முன் வைக்கும் போது எத்தகைய மேற்கொள்களை காட்ட வேண்டும்?  
என்பதை போன்ற பலகேள்விகளுக்கு விக்கி இங்கு பதில் தரும்வரை நான் காத்திருக்கிறேன். மதபோதனைகள் செய்து குழந்தைகளை மதசிந்தையுடன் பிணைப்பதை விக்கி விரும்பாது என்று நம்புகிறேன். அதிக பெரும்பான்மை மிக்க ஆத்திகர்களுக்கு மத்தில் இதனை எதிர்ப்பார்த்து இருப்பதை நீங்கள் புரிந்து கொள்ள வேண்டும். விமர்சனங்களை ஏற்காத விக்கியின் கட்டுரைகள் மிகவும் நடுநிலையற்ற போக்கினை சந்திக்கும் என்பதில் ஐயமில்லை.  
கருத்துகளுக்காக காத்திருக்கிறேன். அதுவரை விமர்சனங்களையும் தவிர்த்திருக்கிறேன். மதவாத விக்கப் பயனர்களும், நடுநிலையாளர்களும் என்ன சொல்லப் போகின்றீர்கள்.  
Sivane (பேச்சு) 06:29, 21 செப்டெம்பர் 2012 (UTC)  
::::சிவனே, *//விமர்சனங்கள் என்று வீண் பழி சுமத்துவதாக கருதவேண்டாம்//* என்று நீங்கள் கூறுகிறீர்கள். அதேநேரம் சமயங்கள் கூறாதவற்றைக் கூறுவதாகப் பொய்யுரைக்கிறீர்கள். அதனை வீண் பழியென்று கூறாமல் நேர்மையென்றா கூறச் சொல்கிறீர்கள்? *//அதை விமர்சித்து எழுதுவதை மட்டும் ஏனோ இழிவு பிரச்சாரமாக கருதும் பயனர்களை விக்கி அதிகம் கொண்டிருப்பதால்//* என்று கூறுகிறீர்கள். அதேவேளை முகம்மது நபியவர்கள் மீது பொய்களை அள்ளி வீசுகிறீர்கள். அதனை இழிவுப் பிரச்சாரம் என்று கூறாமல், நடுநிலையான நேரிய செயலென்றா கூற வேண்டும்?--பாஹிம் (பேச்சு) 16:24, 22 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## புகுபதிகை பக்கத்தில்

புகுபதிகை பக்கத்தில் பயனர் பெயரை உள்ளிடும் பெட்டியிலும், புதுப் பயனர் உருவாக்கப் பக்கத்தில் பயனர் பெயரை உள்ளிடும் பெட்டியிலும் தமிழ்ப் பெயர் உள்ளிட்டால் நன்றாக இருக்கும். தங்கள் பெயரை தமிழில் வைத்துக் கொள்ளலாம் என்பதை புதியவர்கள் பலர் அறிந்திருக்க மாட்டார்கள். எனவே, இயல்பிருப்பாக தமிழில் எழுதுவதை செயல்படுத்தலாம் அல்லது **தமிழில் எழுத என்ற வசதியை புகுபதிகை பக்கத்தில் வைக்கலாம்**. விரைந்து பரிசிலீக்குமாறு வேண்டுகிறேன் நன்றி! :) -தமிழ்க்குரிசில் (பேச்சு) 12:45, 20 செப்டெம்பர் 2012 (UTC)
:கடவுச்சொல்லும் எனக்குத்தமிழில் தானுள்ளது. ஆனால் தமிழில் தட்டச்சு செய்தால் புகுபதிகை தவறென்றே வருகிறது.--தென்காசி சுப்பிரமணியன் (பேச்சு) 17:14, 20 செப்டெம்பர் 2012 (UTC)
::உரோம எழுத்துகளில் பயனர் பெயர் இருப்பது தமிழ் தட்டச்சு வசதி இல்லாத கருவிகளில் இருந்தும் புகுபதிய வசதியாக இருக்கும். அதே பெயரில் அனைத்து மொழி விக்கித் திட்டங்களிலும் புகும் போது, மற்றவர்கள் புரிந்து கொள்ளவும் எழுதவும் வசதியாக இருக்கும். இவ்விரு காரணங்களுக்காக, பயனர் பெயர் இயல்பிருப்பாக தமிழில் அமைவதைத் தவிர்க்கலாம். தமிழிலும் பயனர் பெயர் கொள்ளலாம் என்று தெரிவிக்கும் போது, இவ்விரு குறிப்புகளையும் இடுவது சரியான வழிகாட்டுதலாக இருக்கும்--இரவி (பேச்சு) 05:57, 21 செப்டெம்பர் 2012 (UTC)
இரவியின் கருத்தை ஏற்று வழிமொழிகிறேன். புகுபதிகை பக்கத்தில் பயனர் பெயரிடும் பெட்டிக்கருகில் உள்ள இடத்தில் இவ்விரு தகவல்களைச் சேர்த்துவிட்டு, தமிழ்ப் பெயர் இடும் வசதியை சேர்க்குமாறு வேண்டுகிறேன். -தமிழ்க்குரிசில் (பேச்சு) 08:47, 22 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## செப்டம்பர் 30, 2012 அன்று விக்கி மாரத்தான், இணையக் கூடல்

செப்டம்பர் 30, 2012 அன்று தமிழ் விக்கிப்பீடியா ஒன்பது ஆண்டுகளை நிறைவு செய்வதை ஒட்டி, விக்கி மாரத்தான் ஒன்றை நடத்தலாம் என்று பரிந்துரைக்கிறேன். செப்டம்பர் 30, காலை UTC நேரம் 00:01 தொடங்கி 23:59 வரை கணக்கில் கொள்ளலாம். அன்றைய நாளின் பங்களிப்புகளைப் பகிர்ந்து கொள்ளவும் பொதுவாக உரையாடவும் அன்று UTC நேரம் 14.30 முதல் 16.30 வரை கூகுள் hangout மூலம் இணையக் கூடல் ஒன்றையும் நடத்தலாம் என்று பரிந்துரைக்கிறேன். --இரவி (பேச்சு) 06:20, 21 செப்டெம்பர் 2012 (UTC)  
- அன்று சிறக்கக் குறிப்புகளை எழுதத் துவங்கிவிட்டேன். சந்திப்போம்.வணக்கம்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 06:32, 21 செப்டெம்பர் 2012 (UTC)
:நல்லது. நானும் பங்களிக்கின்றேன். :) --மதனாகரன் (பேச்சு) 02:33, 22 செப்டெம்பர் 2012 (UTC)  
- உள்ளேன் ஐயா ;-) -- தினேஷ்குமார் பொன்னுசாமி (பேச்சு) 07:49, 22 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## தமிழ் விக்கிப்பீடியாவில் சமயம் சார் கட்டுரைகள் குறித்த அணுகுமுறை
நற்கீரன், நீங்களுச்ம் மயூரநாதனும் ஒரு சரியான கட்டுரை எப்படி இருக்க வேண்டும் என்று விளக்கியுள்ளீர்கள். நான் அந்த நோக்கத்தை அடைவதற்கான ஒரு வழிமுறையை முன்வைத்துள்ளேன். அனைத்து ஆங்கில விக்கிப்பீடியா கட்டுரைகளும் சிறந்தவை அல்ல என்று ஏற்கனவே பலமுறை குறிப்பிட்டுள்ளேன். எனவே, கண்டிப்பாக ஒவ்வொரு கட்டுரையாக ஆய்ந்து நமக்குத் தேவையானதை எடுத்துக் கொள்வோம். ஒவ்வொரு கட்டுரையில் இருந்தும் சிறந்த பகுதிகளை மட்டும் எடுத்துக் கொண்டு தொடங்குவோமே என்று தானே கூறுகிறேன். முற்று முழுதாக ஆங்கில விக்கிப்பீடியாவை மட்டுமே படியெடுக்க வேண்டும், வேறு எதையும் எழுதக்கூடாது என்று கூறவில்லையே? 10+ எச்சரிக்கை வார்ப்புருகள் உடைய இசுலாம் குறித்த விமர்சனங்கள் கட்டுரையை விட http://en.wikipedia.org/wiki/Criticism_of_Islam கட்டுரை 100 மடங்கு பயனுள்ளது, முழுமையானது, உலக நோக்கு உடையது, சிறப்பாக எழுதப்பட்டது என்பதே எனது கருத்து. தேவைப்படும் கட்டுரைகள் இல்லா நிலை, எழுத முனையும் போது எது தகுந்த ஆதாரம் என்று முதலிலேயே உரையாடல்களை நேரத்தைச் செலவிடும் நிலையை ஒப்பிடும் போது ஆங்கில விக்கிப்பீடியாவில் இருந்து தகுந்த பகுதிகளைத் தமிழாக்குவதே நல்ல முன்னேற்றம் தானே? தகுந்த கட்டுரைகளில் தமிழ் நோக்கு தேவை தான். முதலில் உலக நோக்கில் எழுதிவிட்டுப் பிறகு தகுந்த இடங்களில் தமிழ் நோக்கில் ஆதாரங்களைச் சேர்க்க முனையலாமே? --இரவி (பேச்சு) 05:14, 23 செப்டெம்பர் 2012 (UTC)  
இது தொடர்பான கொள்கை வழிகாட்டலை விக்கிப்பீடியா பேச்சு:சர்ச்சைக்குரிய துறைகள் பக்கத்தில் பரிந்துரைத்துள்ளேன்--இரவி (பேச்சு) 13:55, 25 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## தமிழ் விக்கிப்பீடியாவில் சமயம் சார் கட்டுரைகள் குறித்த அணுகுமுறை

### சமயங்கள் பற்றிய கட்டுரைகள் குறித்து என் கருத்து

இங்கே சமயங்கள் பற்றிய கட்டுரைகள் குறித்து கடுமையான விவாதம் நிகழ்வதை இப்போதுதான் கவனித்தேன். மேலே, மணியன், இரவி, நட்கீரன், மயூரநாதன்... போன்றோர் மிகத் தெளிவான அணுகுமுறையைப் பரிந்துரைத்துள்ளார்கள். அந்த அணுகுமுறையே தலைசிறந்தது என்பது என் கருத்து. சமய உணர்வுகளைப் புண்படுத்துவது மிக எளிது. ஆனால், சமய நம்பிக்கைகள் அச்சமயத்தைப் பின்பற்றுவோரின் உள்ளத்தில் ஆழமாகப் பதிந்தவை என்பதால் அந்த நம்பிக்கைகளுக்கு மாறான கருத்துகளை முன்வைக்கும்போது கண்ணியத்தோடும் கட்டுப்பாட்டோடும் செயல்படுக என்பதே எனது வேண்டுகோள்.  
இவ்விடயம் தொடர்பாக விக்கி வழிமுறைகள் மிகத் தெளிவாகவே உள்ளன. குறிப்பாக *நடுநிலை பேணுதல்* என்னும் கொள்கையை எல்லாப் பங்களிப்பாளர்களும் கைகொண்டால் வீண் சர்ச்சைகளைத் தவிர்க்கலாம் என்பது என் கருத்து. மேலும், ஒரு குறிப்பிட்ட சமய நம்பிக்கை கொண்டவர் அச்சமயம் பற்றிய விரிவான அறிவு கொண்டவராக இருந்தால் தமது சமயம் பிற சமயங்களை விட உயர்ந்தது என்று காட்ட வேண்டிய தேவை இல்லை.  
பரப்புரையோ பிரச்சாரமோ விக்கிக்கு உகந்தனவன்று. நடுநிலை நின்று, தகவல் வழங்குவது, பண்போடு எழுதுவது, மாற்றுக் கருத்துகளுக்கு உண்மை மற்றும் நேர்மை அடிப்படையில் ஆதாரங்கள் காட்டுவது போன்ற நற்பழக்கங்களைக் கடைப்பிடித்தால் விக்கியின் தரமும் உயரும், அனைவருக்கும் பயனும் கிட்டும். வாழ்த்துகள்!--பவுல்-Paul (பேச்சு) 20:28, 23 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## தமிழ் விக்கிப்பீடியாவில் சமயம் சார் கட்டுரைகள் குறித்த அணுகுமுறை

### விமர்சனங்களை எப்படி முன்வைப்பது என்பதற்கு வழிகாட்டுங்கள்

ஒரு கட்டுரையில் ஒருபக்க சார்பினை எப்படி நம்மால் நீக்க முடியுமென்றால் அந்த கட்டுரையின் மறுபக்க சார்பினை இணைப்பதன் மூலமே. மதக் கட்டுரைகளில் மதசார்பு தன்மை மேலோங்கி காணப்படுகிறது என்று நான் சுட்டிகாட்டியமைக்காக இத்தனை தூரம் விரிவாக விவாதம் நடைப்பற்றுக் கொண்டிருப்பது மகிழத்தக்கதாக உள்ளது. ஆனாலும் யாரும் இன்னும் நடுநிலைத் தன்மைக்காக கட்டுரைகளை மாற்றியமைக்க தொடங்கவில்லை. ஒரு கூட்டு முயற்சியாக வாரம் ஒரு கட்டுரையை மேம்படுத்துவது போல, நடுநிலைத் தன்மையை பேனுவதற்கும் ஆவனம் செய்விக்க வேண்டும்.  
அடுத்தாக நிறுபனம் செய்யப்பட்ட விமர்சனங்களை வைக்க இங்கு சிலர் சொல்கின்றார்கள். சற்றேனும் சிந்திக்க கூடிய வல்லமை உடையவர்கள் மதத்தின் பால் இருக்கும் தவறுகளை தானாக முன்வந்து வெளியிட்டுவிடுவார்கள். ஆனாலும் இங்கு விமர்சனம் என்பதையே முழுமையாக அனைவரும் ஏற்றுக் கொள்ளப்பட்டதும்தான் வைக்க வேண்டும் என்பதை எப்படி ஏற்றுக் கொள்வது.  
x என்றொருவர் x என்ற மதத்தினை இப்படி புகழ்கின்றார் என்று சொல்ல விக்கி அனுமத்திருக்கிறது. இந்த புகழ்ச்சிக்கு அந்த மதம் உரியதுதானா என்று எவரும் பார்க்கவில்லை. ஆனால் x என்றொருவர் x என்ற மதத்தின் மீது இந்த விமர்சனத்தினை வைக்கிறார் என்று எழுதுவதற்கு மட்டும் அதன் உண்மைத்தன்மையை நிறுபனம் செய்ய வேண்டும் என்ற கட்டளை எதற்காக. புகழ்ச்சியை நிறுபிக்க வேண்டிய அவசியம் இன்றி,. அனுமதிக்கும் போது அந்த விமர்சனத்தினை நிறுபிக்க வேண்டிய அவசியம் இல்லை என்பதுதானே சரியான நடைமுறை.  
Sivane (பேச்சு) 11:14, 24 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## தமிழ் விக்கிப்பீடியாவில் சமயம் சார் கட்டுரைகள் குறித்த அணுகுமுறை

### விமர்சனத்தற்கு மேற்கொள்கள் காட்ட வழிகாட்டுங்கள்

விமர்சனப்பகுதியை இணைப்பதா வேண்டாமா என்ற கருத்தே இன்னும் தீர்மானிக்கப் படவில்லை என்ற போதும், அதற்கு மேற்கோள்கள் காட்டுவதற்கு சில தளங்களை குறிப்பிடும் போது அந்த தளங்கள் குறித்தான விமர்சனமும் சிலரால் முன்வைக்கப்படுகிறது. ஒரு மதக் கட்டுரையில் மதத்தின் பரப்பும் நோக்கத்துடன் எழுதப்பட்ட புத்தகமும், அதனை பரப்ப எழுதப்பெற்ற வலைதளங்களையும் விக்கிப்பீடியா மேற்கோள் காட்டுவதற்கு அனுமதி தந்திருக்கிறது. அது போலவே அந்த மதத்தினை விமர்சிக்கும் தளங்களிலிருந்து மேற்கோள் காட்டுவதற்கு கொள்கையில் மதஎதிர்ப்புடைய தளத்தினை அனுமதிக்க வேண்டும். சமயம் சார்ந்த வலைதளங்களுக்கு அனுமதி தருவதை போல கொள்கை சார் தளங்களுக்கும் அனுமதி வேண்டும். பரப்புரை தளத்தினை அனுமதிக்கும் போது, எதிர்ப்புரை தளத்தினை அனுமதிப்பதே சிறந்ததாகும். மேலும் மத எதிர்ப்பு நூல்களிலிருந்தும், நாத்திக அறிஞர்களிடமிருந்தும் மேற்கோள் காட்ட அனுமதி தரவேண்டும்.  
Sivane (பேச்சு)
# விக்கிப்பீடியா:ஆலமரத்தடி/தொகுப்பு81

## வினவு வலைத்தளத்தின் நேர்மையீனம்

இங்கிருந்த உரையாடல் பேச்சு:வினவு பக்கத்துக்கு நகர்த்தப்படுகிறது--இரவி (பேச்சு) 13:55, 25 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## கிராமங்கள் குறித்த கட்டுரைகள்

கிராமங்கள் குறித்த கட்டுரைகள் அதிக பட்சம் பத்துவரிகள் தான் எழுத முடியும். இவற்றிற்காக தனித் தனிக் கட்டுரைகள் எழுதுவது எனக்கு சரியாகப் படவில்லை. இவ்வாறு எழுதத் தொடங்கினால் பல்லாயிரக்கணக்கான பலனற்ற கட்டுரைகள் தோன்றக் கூடும். ஒவ்வொரு மாவட்டத்திற்கும் எல்லா கிராமங்களையும் உட்படுத்த வேண்டி நிலை வரலாம். பின்னர் மாநிலம் முழுவதும் தேவைப்படும். பிற மாநில ஊர்களையும் சேர்க்க வேண்டி வரும். ஆகவே, பேரூராட்சி, நகரங்கள் தவிர்த்த கிராமங்களை வட்டத்திற்குட்பட்ட கிராமங்கள் என்ற பட்டியலில் சேர்க்கலாம் அல்லது. வட்டம் கட்டுரையின் கீழேயே பகுதிவாரியாக பிரித்து எழுதலாம். ஒத்துவருமா? கருத்திடுங்கள். நன்றி! -தமிழ்க்குரிசில் (பேச்சு) 16:00, 22 செப்டெம்பர் 2012 (UTC)
:வணக்கம் தமிழ்க்குருசில். கிராமங்கள் பற்றிய கட்டுரைகள் சில அதன் வரலாற்று முக்கியத்துவம், பண்பாட்டுக் கூறுகள், வளம் குறித்த புள்ளிவிபரங்கள் என இன்னோரன்ன பல தகவல்களை அடக்கலாம். ஆகவே வளரவிடுவதுதான் சரி எனப்படுகின்றது. அன்புடன்--124.43.214.69 16:25, 22 செப்டெம்பர் 2012 (UTC) இது--சஞ்சீவி சிவகுமார் (பேச்சு) 16:26, 22 செப்டெம்பர் 2012 (UTC)
::இவை வளரக்கூடிய கட்டுரைகள். குக்கிராமம் என்றாலும் அதனைப் பற்றிய கட்டுரை இருப்பது நல்லது.--Kanags <sup>\உரையாடுக</sup> 21:37, 22 செப்டெம்பர் 2012 (UTC)  
வணக்கம். மாற்று மொழி விக்கியில் பல கிராமத்து கட்டுரைகள், வாசிப்பதற்கு அழகாகவும், பல ஆர்வங்களையும் ஏற்ப்படுத்துகின்றன. அதனால் தமிழ் விக்கியில் தமிழ் கிராமங்களோ அல்லது வேற்று பிதேசத்தில் உள்ள கிராமத்தை வெளிப்படுதுவது நன்று என்றே எண்ணுகிறேன்.--சிவம் 03:04, 23 செப்டெம்பர் 2012 (UTC)  
மேற்கூறிய கருத்துக்கு வருந்துகிறேன். நீங்கள் கூறியபடியே, வேற்று மொழிகளில் இருப்பதைப் போன்றே, தமிழிலும் அருமையான கட்டுரைகள் உருவாகும். எழில்மிகு வயல்கள், மக்கள், பழக்க வழக்கம் தொடர்பான படங்களுடன், விரிவாக வளரும் என்று நம்புகிறேன். படிக்க சுவையாக இருக்கும். :)
சான்றிணைத்தலில் மட்டும் கவனம் தேவைப்படலாம்.
எ.கா கட்டுரை: புதுமடம். -தமிழ்க்குரிசில் (பேச்சு) 17:35, 21 அக்டோபர் 2012 (UTC)
# விக்கிப்பீடியா:ஆலமரத்தடி/தொகுப்பு81

## விக்கிப்பீடியாவுக்கு நன்றி!

வாசகன் தமிழ்க்குரிசில் எழுதுவது,
பல முறை கட்டுரைகள் திருத்தம் செய்திருந்தாலும், இங்கே என் தேவைக்காக இதுவரை படித்ததில்லை. நான் படித்த முதல் கட்டுரை மாதிரி-காட்சி-கட்டுப்பாட்டகம். முக்கியமான ஜாவா பாடத்தில் ஏற்பட்ட ஐயத்தை தீர்த்துக் கொள்ள இதைப் படித்தறிந்தேன். தாய்மொழி ராக்சு! கட்டுரைகளை எழுதி என் போன்றோருக்கு உதவும் விக்கிப்பீடிய நிறுவனத்திற்கும், பயனர்கள் எனப்படும் விக்கிப்பீடிய உருவாக்குனர்களுக்கும் நன்றி! -தமிழ்க்குரிசில் (பேச்சு) 10:06, 23 செப்டெம்பர் 2012 (UTC)
:தமிழ்க்குரிசில் விக்கிப்பீடிய நிறுவனம் என்று எழுதுவதைப் பல இடங்களில் கவனித்துள்ளேன். தமிழ் முறைப்படி விக்கிப்பீடிய நிறுவனம் (பிரித்தானியப் பேரரசு என்பது போல) என்றே வர வேண்டும். ஆனால், பல இடங்களில் விக்கிப்பீடியா நிறுவனம், விக்கிமீடியா நிறுவனம் என்றவாறே எழுதப்பட்டுள்ளது. --மதனாகரன் (பேச்சு) 10:12, 23 செப்டெம்பர் 2012 (UTC)  
:: அக் கட்டுரையில் திருத்தம் செய்துள்ளேன்: மாதிரி (தரவு + வணிக விதிகள்/செயலாக்கங்கள்), கட்டுப்பாட்டகம் (பரிமாறி), காட்சி (இடைமுகம்). முன்னர் வணிக விதிகள் கட்டுப்பாட்டகத்தில் இருப்பது போன்று வசனம் அமைந்து இருந்தது. --Natkeeran (பேச்சு) 14:25, 23 செப்டெம்பர் 2012 (UTC)  
:@ மதனாகரன் - ஒரு சிறு குறிப்பு: ப்ரிட்டானிய பேரரசு என்று சொல்வது வழக்கமாயினும், அது சரியாகாது என்பது என் எண்ணம். ஏனெனில், ப்ரிட்டானியா(Brittania) என்பது அயல் மொழி சொல். அதை கூடிய மட்டில் அம்மொழியில் எவ்வாறு உச்சரிக்கிறார்களோ அவ்வாறு உச்சரிப்பதே நலம். இது அம்மொழி பேசுவோருடன் உரையாடும்போது குழப்பத்தையும், கேலி சங்கடத்தையும் தவிர்க்கும். எனவே விக்கீப்பீடியா நிறுவனம் என்று குறிப்பதே சரியாகும் என்பது என் அபிப்ராயம்.
--Astracastor (பேச்சு) 06:28, 27 செப்டெம்பர் 2012 (UTC)  
பிறமொழி உச்சரிப்பின்படியே உச்சரிக்க வேண்டுமாயின், பிறகு தமிழ் ஏன்? தாய்மொழிகள் ஏன்? உலகம் முழுவதும் அனைவருக்கும் ஒரேயொரு மொழியையே கற்றுக் கொடுக்கலாமே. தூத்துக்குடியை Tuticorin எனலாம். யாழ்ப்பாணத்தை Jaffna எனலாம். மட்டக்களப்பை Batticaloa எனலாம். ஆனால், தமிழ் இலக்கண விதிகளுக்கேற்ப எழுதுவது தவறு. இது தானே உங்கள் கருத்து. என் கருத்துப்படி பிரித்தானியாவும் தவறில்லை. Tuticorinஉம் தவறில்லை. --மதனாகரன் (பேச்சு) 11:09, 27 செப்டெம்பர் 2012 (UTC)  
மதனாகரன் சுட்டியது சரியே. நான் கூட அவர் சுட்டும் வரை இதனை உணரவில்லை. ஆங்கிலத்தில் Indian Railway என்றாலும் தமிழில் இந்திய இரயில்வே தான். இந்தியா நாடு என்று சொல்வது பிழை. இந்திய நாடு என்பது சரி. தமிழ்நாடு மாவட்டங்கள் என்பது பிழை. தமிழ்நாட்டு மாவட்டங்கள் என்பது சரி. வீடு வீட்டில் என்பது போல் ரோடு ரோட்டில் என்று தமிழ் இலக்கணத்துக்கு உட்பட்டுத் தான் சொற்கள் உள்வாங்கப்படுகின்றன.
பல நாடுகளில் பல மொழியினர் இடைய பழகிய அனுபவத்தில் சொல்கிறேன்..//இது அம்மொழி பேசுவோருடன் உரையாடும்போது குழப்பத்தையும், கேலி சங்கடத்தையும் தவிர்க்கும்.// என்று எண்ணுவது தாழ்வு மனப்பான்மை. நம்மொழி வழக்கத்துக்கு ஏற்ப உச்சரிக்கும் அதே வேளை, பிற மொழியினருடன் பேசும் போது அவர்கள் வழக்குக்கு ஏற்பப் பேசலாம். அப்படியே நமது வழக்கில் பேசினாலும் சிரிக்க மாட்டார்கள். இது நமது வழக்கு என்று சொன்னால் புரிந்து கொள்வார்கள். --இரவி (பேச்சு) 11:26, 27 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு81

## சர்ச்சைக்குரிய துறைகள் - வாக்கெடுப்பு

சர்ச்சைக்குரிய துறைகளில் இயன்ற அளவு முழுமையான, நடுநிலையான கட்டுரைகளை விரைந்தும் பயனர் பிணக்குகள் இன்றியும் உருவாக்குவதற்காக பின்வரும் அணுகுமுறை முன்வைக்கப்படுகிறது. சில பரிந்துரைகள் வழமையான விக்கிப்பீடியா உரிமைகளில் இருந்து சற்று கடுமையானது என்றாலும் குறைவான வளங்கள் உள்ள தமிழ் விக்கிப்பீடியாவின் நிலையைக் கருத்திற் கொண்டு செயற்படுத்தப் பரிந்துரைக்கப்படுகிறது. ஒரு வார உரையாடல் / வாக்கெடுப்புக் காலத்துக்குப் பின் இந்நடைமுறை பயனர்களின் ஏற்பு பெறும் நிலையில், இது முறையான தமிழ் விக்கிப்பீடியா கொள்கையாகவும் வழிகாட்டலாகவும் அறிவிக்கப்படும்: வாக்களிக்க இங்கே செல்லவும் **சர்ச்சைக்குரிய துறைகள் - வாக்கெடுப்பு**  
--Anton (பேச்சு) 15:51, 26 செப்டெம்பர் 2012 (UTC)  
இரவியின் இந்த முயற்சியைப் பாராட்டுகிறேன். **குறைவான வளங்கள் உள்ள தமிழ் விக்கிப்பீடியாவின் நிலையைக் கருத்திற் கொண்டு செயற்படுத்தப் பரிந்துரைக்கப்படுகிறது.** என்பது மிக அருமையான குறிப்பு. --Anton (பேச்சு) 15:56, 26 செப்டெம்பர் 2012 (UTC)
# சிறுபான்மையினர்

**சிறுபான்மையினர்** என்போர் ஒரு நாட்டிலோ, அதற்குட்பட்ட பகுதிகளிலோ இன, மொழி, பண்பாட்டு அடிப்படையில் குறைந்த எண்ணிக்கையிலோ, விகிதாச்சார அடிப்படையில் குறைந்த அளவிலோ வாழ்பவர்கள். உலகின் பெரும்பாலான நாடுகளில் சிறுபான்மையினர் வாழ்கின்றனர். வெகு சில நாடுகளே தங்கள் நாட்டில் ஒரே இனத்தை, பண்பாட்டை, மொழியைப் பாவிக்கிற மக்களைக் கொண்டுள்ளன. சிறுபான்மையினர் பூர்வகுடிகளாகவோ, குடிபெயர்ந்தோராகவோ இருக்கலாம். எண்ணிக்கையில் சிறுபான்மையினராய் இருந்தாலும், அவர்களும் தங்கள் வாழும் பகுதியின் குடிமக்களே என்பதால், பல நாடுகள், பகுதிகள் இவர்களுக்கும் சம உரிமையை வழங்கியுள்ளன. சில நாட்டின் எல்லைகளில் வாழும் பிற நாட்டினரும் சிறுபான்மையினரே.
# சிறுபான்மையினர்

## மேலும் பார்க்க

இந்தியாவில் சிறுபான்மையினர் உரிமை
# பேட்வுமன்

**பேட்வுமன்** (Batwoman) டிசி காமிக்ஸ் நிறுவனத்தினால் உருவாக்கப்பட்ட கற்பனையான வரைகதை பெண் மீநாயகன் கதாப்பாத்திரமாகும். இந்த பாத்திரத்தை எட்மண்ட் ஹாமில்டன் மற்றும் ஷெல்டன் மால்டொப் போன்றவர்களால் உருவாக்கப்பட்ட கற்பனையான வரைகதை கதாப்பாத்திரமாகும். பேட்மேன் எனும் மீநாயகன் கதாநாயகனுக்கு துணைநிற்கும் வகையில் உருவாக்கப்பட்டுள்ளது. டிடெக்டிவ் காமிக்ஸ் மற்றும் டிசி காமிக்ஸ் தயாரிப்பில் வெளிவந்த வரைகதைகளில் பேட்வுமன் தோன்றினார். இவர் பேட்மேன் குடும்பத்தின் உறுப்பினாக கருதப்படுகிறார்.
# பேட்வுமன்

## கதாப்பாத்திரத்தின் இயல்பு

நகரத்தில் நடக்கும் குற்றங்களை தடுத்தலே பேட்வுமன் கதாப்பாத்திரத்தின் இயல்பாகும். குற்றத்தினைப் பற்றி துப்பறிந்து குற்றவாளிகளை கண்டுபிடித்தலும், குற்றவாளிகளை காவல்துறையிடம் ஒப்படைத்தலும் பெரும் செயலாகும். அத்துடன் பேட்மேன், ராபின், பேட்-கேர்ள் போன்ற சக கதாப்பாத்திரங்களுக்கு உதவுதலும் அடங்கும்.
# பேட்வுமன்

## கதாப்பாத்திரத்தின் இயல்பு

### கேத்ரீன் கேன்

1950 களின் தொடக்கத்தில் காமிக்ஸ் மீதான தாக்குதல்களுக்கு பின்னர், 'பேட்மேன் குடும்பம்' உருவாக்கப்பட்டது. சூப்பர்மேன் வரைகதையில் இந்தமாதியான குடும்ப உறவுகளை வைத்து வெற்றி பெற்றப் பின் பேட்வுமன் கதாப்பாத்திரம் பாப் கேனாவால் உருவாக்கப்பட்டது. 1956 ஆம் ஆண்டு ஜூலை மாதம் டிடெக்டிவ் காமிக்ஸ் # 233 ல் பேட்வுமன் அறிமுகம் செய்யப்பட்டார். துப்பறியும் திறன், அறிவியல் அறிவு என பேட்மேனுக்கு சற்றும் குறைவில்லாத வலிமைமிகுந்த கதாப்பாத்திரமாக பேட்வுமன் இருந்தார்.  
அதன் பின் பேட்மேன், ராபின், ரெட் ராபின் என்று ஆண்கள் மட்டுமே இருந்த பேட்மேன் குடும்பத்தில் பேட்கேர்ள், ஹன்ட்ரஸ் போன்ற பெண் கதாப்பாத்திரங்கள் இணைந்தன.
# பேட்வுமன்

## சக்திகள்

அமானுஸ்ய சக்திகள் ஏதுமற்ற சாதாரண பெண்ணாகவும், பேட்மேனைப் போலவே தற்காப்பு கலையில் வல்லமை மிக்கவராகவும், சட்டென சி்ந்தித்து செயல்படும் பெண்ணாகவும் பேட்வுமன் இருக்கிறார். கட்டிடங்களில் ஏறுவது, மிகவேகமாக வாகனங்களை ஓட்டுவது போன்ற சூப்பர்ஹீரோக்களின் கலையையும் பெற்றிருக்கிறார். துப்பறியும் திறனும், நவீன ஆயுதங்களை கையாளும் திறனும் உடையவர்.
# பேட்வுமன்

## ஆயுதங்கள்

உயரமான இடங்களை பற்றிப் பிடித்து ஏறுவதற்கு உதவும் எந்திர கருவியை, பேட்வுமன் அதிகமாக பயன்படுத்துவார். நவீன துப்பாக்கிகள், இருபுறமும் கூர்மையான வவ்வால் வடிவ இரும்பு ஆயுதங்கள் போன்றவகளையும் உபயோகம் செய்து எதிரியை எதிர்கொள்வார். பேட்வுமன் பயன்படுத்தும் உதட்டுச் சாயம் பூசும் உபகரணத்திலிருந்து அனைத்துமே வவ்வாலின் அமைப்பினை ஒத்திருக்கும்.
# பேட்வுமன்

## ஆடைவடிவமைப்பு

2003 ஆம் ஆண்டில் வெளிவந்த மிஸ்ட்ரி ஆப் தி பேட்வுமன் எனும் அனிமேசன் தொடர்கதையில் பேட்வுமன் சாம்பல் நிற உடையை அணிந்துவந்தார். வவ்வாலின் காதுகள் போன்ற அமைப்புடன் கூடிய முகத்தினை முழுவதுமாக மறைக்கக்கூடிய முகமூடி, அந்த முகமூடியி்ல் கண்கள் பகுதி வெள்ளை நிறத்திலும், அதனைச்சுற்றி கருப்புநிற அழுத்தமான வெளிகோடுகளும் இருக்கும். சாம்பல் நிறத்தில் உடல் முழுமையும் மறைக்கும் உடலொட்டிய உடையில் மார்பு பகுதியில் சிவப்பு நிறத்தில் வவ்வால் சின்னம் பொறிக்கப்பட்டிருக்கும். அத்துடன் கைகளில் சிவப்பு நிறத்தில் மணிக்கட்டு பகுதியில் கூரிய முனைகளுடன் கையுறைகளும், அதனுடன் சிறுசிறு பெட்டிகளில் ஆயுதங்கள் வைக்கும் பகுதியுடன் கூடிய இடைகச்சை மஞ்சள் நிறத்தில் இருக்கும். வழக்கமான சூப்பர் ஹீரோக்களின் முதுகு பகுதியில் காற்றில் அசைந்தாடும் துணியும் கூடியதாக பேட்வுமன் கதாப்பாத்திரத்தின் ஆடை வடிவமைக்கப்பட்டிருந்தது.
# பேட்வுமன்

## மற்ற பதிப்புகள்

- "டைட்டன்ஸ் டுமாரோ"
- "டைட்டன்ஸ் டுமாரோ.. டுடே!"
- "கிங்டம் கம்"
- "ஜல: தி நைல்"
- "பிளாஸ்பாய்ன்ட்"
- "எர்த் 11"
- "பேட்மேன்: டார்க் டைனச்ட்டி"
# பேட்வுமன்

## பிற ஊடகங்களில்

### தொலைக்காட்சி தொடர்

- பேட்மேன்- தி ப்ரேவ் அன்டி தி போல்ட்:
# பேட்வுமன்

## பிற ஊடகங்களில்

### திரைப்படம்

- "மிஸ்ட்ரி அப் தி பேட்வுமன்:" முதன்முதலாக மிஸ்ட்ரி ஆப் தி பேட்வுமன் என்ற அனிமேசன் திரைப்படத்தில் பேட்வுமன் அறிமுகமானர். பேட்வுமனுக்கு கெரா செட்விக்(Kyra Sedgwick) என்பவர் குரல் கொடுத்தார். பெங்குவின், ரூபெர்ட் தொர்னே போன்ற வில்லன் கதாப்பாத்தரங்களை எதிர்த்து நிற்கும் பேட்வுமனை, அவர் யாரென்று பேட்மேன் அறிந்து கொள்வதுதான் சுருக்க கதை.
# பேட்வுமன்

## பிற ஊடகங்களில்

### கணினி விளையாட்டு

டிசி யுனிவர்ஸ் ஆன்லைன் எனும் கணினி விளையாட்டானது சோனி ஆன்லைன் என்டேர்டைன்மென்ட் நிறுவனத்தினால் உருவாக்கப்பட்டது. அதில் பேட்மேன், பேட்வுமன், ராபின், பேட்-கேர்ள், சூப்பர்மேன், வொன்டர் வுமன், லெக்ஸ் லூதர், ஜோக்கர் போன்ற அனைத்து டிசி காமிக்ஸ் வரைகதை கதாப்பாத்திரங்களும் இடம்பெற்றிருந்தன. மெட்ரோபோலிஸ், கௌதம் நகரம் போன்ற இடங்களில் நடைபெறுவதாக இந்த கணினி விளையாட்டு அமைந்துள்ளது. விளையாடும் நபர் கதாநாயகர்களையோ, வில்லன்களையோ தேர்வு செய்து கொள்ள இயலும். மேலும் இடத்தினை தேர்வு செய்து வழிமுறையும் உள்ளது. கதாநாயகர்கள் மட்டும் ஜஸ்டிஸ் லீக் வாச்டவருக்குள் நுழைய அனுமதி உண்டு. வில்லன்கள் தங்களுடைய தலைமையகத்துக்குள் நுழையலாம்.
# வார்ப்புரு:Infobox comics character/doc

<includeonly></includeonly>
This is intended to be used for comic book superheroes/supervillains only. Please see the for the correct templates for animated superheroes.  
For discussions on this template, its correct usage, and when seeking consensus over changes/proposed changes, please see WP:CMC#Use of the SHB
# வார்ப்புரு:Infobox comics character/doc

#### Example

Line(s) have been broken for readability.  
Article text goes here. Infobox floats attractively at the .
# காணம்

குதிரைக்குக் காணம் காட்டல் என்னும் விளையாட்டில் **காணம்** என்னும் சொல் கொள் என்னும் முல்லைநிலப் பயறு வகையைக் குறிக்கும்.  
காணம் என்பது சங்க கால நாணயத்தின் பெயர்
- ஆடுகோட்பாட்டுச் சேரலாதன் தன்னைப் பாடிய புலவர் காக்கை பாடினியார் நச்செள்ளையாருக்கு ஒன்பது காப் பொன்னும் நூறாயிரம் காணமும் கொடுத்தான்.
- செல்வக் கடுங்கோ வாழியாதன் தன்னைப் பாடிய புலவர் கபிலருக்கு நூறாயிரம் காணம் கொடுத்தது ‘சிறுபுறம்’ என்னும் பணக்கொடை.
- பெருஞ்சேரல் இரும்பொறை தன்னைப் பாடிய புலவர் அரிசில் கிழார்க்கு ஒன்பது நூறாயிரம் காணம் கொடுத்தான்.
- இளஞ்சேரல் இரும்பொறை தன்னைப் பாடிய புலவர் பெருங்குன்றூர் கிழார்க்கு முப்பத்தீராயிரம் காணம் கொடுத்தான்.
- காணமே கணிகையர்க்குக் கண்.
- ஆதிரை என்பவளின் கணவன் சாதுவன் கணிகையோடு வாழ்ந்தபோது காணம் இல்லாததால் அவனைக் கைவிட்டாள்.
- மணிமேகலை தன்னைத் தழுவினாள் என்று பொய் சொல்வதற்கு உதயகுமரனின் தாய் வஞ்சகன் ஒருவனுக்கு காணத்தைக் கையுறையாக (கையூட்டாக) நல்கினாள்.
# சேரமான் குடக்கோச்சேரல் இரும்பொறை

**சேரமான் குடக்கோச்சேரல் இரும்பொறை** சங்ககாலச் சேர மன்னர்களில் ஒருவன். கருவூரைத் தலைநகராகக் கொண்டு ஆண்டவன். புலவர் பெருங்குன்றூர் கிழார் இவனைப் பாடிய இரண்டு பாடல்கள் புறநானூற்றில் உள்ளன. புலவர் புகழ்ந்து பாடிய பாடல்களைக் கேட்ட பின்னரும் பரிசில் வழங்காமல் இவன் காலம் கடத்தியிருக்கிறான்.  
மனைவி பசியால் உயிர் போகாமல் துடிக்கிறாள் எனப் புலவர் கூறக் கேட்டும் இவன் காலம் கடத்தியிருக்கிறான்.  
‘நீ பாடுபுகழை வாங்கிக்கொண்டு பரிசில் தரவில்லை. நான் என்ன செய்யமுடியும். போகிறேன்’ என்று சொல்லிவிட்டுப் புலவர் சென்றிருக்கிறார்.
# சிறப்பு நிறைவு

**சிறப்பு நிறைவு**(*Super Over*) அல்லது **நீக்குவான் **(*Eliminator*), எனப்படுவது வரையிட்ட நிறைவுகளில் நடக்கும் ஒரு துடுப்பாட்டம் சமனில் முடியும்போது வெற்றியாளரை முடிவு செய்யப் பயன்படுத்தப்படும் முறை ஆகும்.  
ஒரு போட்டியில் இரு அணிகளும் சமமான ஓட்டங்களைப் பெற்றிருந்தால் இருவருக்கும் ஆட்டப் புள்ளிகளை பகிர்ந்தளிக்காமல் இந்த சிறப்பு நிறைவில் வெற்றி பெற்ற அணிக்கே முழுமையான புள்ளிகளும் வழங்கப்படும். 2008ஆம் ஆண்டு சிறப்பு நிறைவு முறை முதன்முறையாக இருபது20 போட்டிகளில் பயன்படுத்தப்பட்டது. இது இதற்கு முன்னிருந்த *பௌல் அவுட்* முறைக்கு மாற்றாக அமைந்தது.  
சமனான போட்டியொன்றில் இரு அணிகளும் மூன்று மட்டையாளர்களையும் ஒரு பந்து வீச்சாளரையும் சிறப்பு நிறைவில் விளையாட நியமிக்கின்றன. இரு அணிகளும் மீண்டும் ஆடுகளத்திற்கு வருகின்றன. ஆறு பந்துகளுக்கு, முதல் அணி பந்துவீசி களத்தடுப்புச் செய்ய இரண்டாமணியின் மட்டையாளர்கள் தங்களால் இயன்ற அளவு ஓட்டங்களை எடுக்கின்றனர். பிறகு இரண்டாம் அணி பந்து வீச முதலாமணியின் மட்டையாளர்கள் ஓட்டங்களை எடுக்கின்றனர். இறுதியாக எந்த அணி கூடுதலான ஓட்டங்களை எடுத்துள்ளதோ அந்த அணியே வென்றதாக அறிவிக்கப்படுகிறது. மட்டையாளர்கள் வழக்கமான முறைகளில் வீழ்த்தப்படுகின்றனர். ஓரணியின் இரண்டு மட்டையாளர்களும் ஆட்டமிழக்கும் போது அந்த அணியின் சிறப்பு நிறைவு முடிவுறுகிறது.  
ஒருவேளை சிறப்பு நிறைவும் சமனில் முடிந்தால் எதிரணியை விட அதிக நான்குகள் அடித்த அணி வெற்ற பெற்றதாக அறிவிக்கப்படும். ஒருநாள் பன்னாட்டுத் துடுப்பாட்ட வரலாற்றில் முதன்முறையாக 2019 துடுப்பாட்ட உலகக்கிண்ண இறுதிப்போட்டியில் சிறப்பு நிறைவு முறை பயன்படுத்தப்பட்டது. ஆனால் அதுவும் சமனில் முடிந்ததால் நான்குகளின் அடிப்படையில் இங்கிலாந்து அணி வெற்றி பெற்று உலகக்கிண்ணத்தைக் கைப்பற்றியது.
# சிறப்பு நிறைவு

## விதிகள்

ஆட்டம் சமனான நிலையில் ஆடப்படும் சிறப்பு நிறைவிலும் ஓட்டங்கள் சமனாக இருப்பின் தங்கள் துடுப்பாட்டத்தின் போது எதிரணியை விட அதிக ஆறுகள் அடித்துள்ள அணி வெற்றி பெற்றதாக அறிவிக்கப்படும் என்ற விதி முன்பு இருந்தது. இந்த விதியானது முதன்முதலில் மே 5, 2010 அன்று 2010 ஐசிசி மகளிர் உலக இருபது20 போட்டிகளில் ஆத்திரேலிய மகளிர் துடுப்பாட்ட அணிக்கும் இங்கிலாந்து மகளிர் துடுப்பாட்ட அணிக்கும் இடையே நிகழந்த ஆட்டத்தில் பயன்படுத்தப்பட்டது; இதன்படி ஒரே பந்தில் ஆறுகள் அதிகம் அடித்திருந்த ஆத்திரேலியா வெற்றி பெற்றது. பிறகு 1 அக்டோபர் 2012 அன்று இந்த விதியில் திருத்தம் செய்யப்பட்டது. அதன்படி சிறப்பு நிறைவும் சமனில் முடிந்தால் எதிரணியை விட அதிக நான்குகள் அடித்த அணி வெற்றி பெற்றதாக அறிவிக்கப்படும்.
# சிறப்பு நிறைவு

## விதிகள்

### எடுத்துக்காட்டு

இந்த சிறப்பு நிறைவு விதி முதன்முதலில் இருபது20 ஆட்டத்தில் திசம்பர் 26, 2008இல் மேற்கிந்தியத் தீவு அணிக்கும் நியூசிலாந்து அணிக்கும் இடையே செயற்பாட்டிற்கு வந்தது. இந்த சிறப்பு நிறைவில் மேற்கிந்தியத் தீவுகள் 25/1 எடுத்தது; பதிலுக்கு நியூசிலாந்து 15/2 எடுத்துத் தோற்றது.  
:: - சுலைமான் பென் மேற்கிந்தியத் தீவுகளின் நியமிக்கப்பட்டப் பந்து வீச்சாளராக இருந்தார்.
:: - "சிறப்பு நிறைவின்" மூன்றாவது பந்தில் நியூசி. துவக்க மட்டையாளர் ஜேகப் ஓரம் அடித்த பந்து பிடிபட்டதால் வெளியேறினார். இந்தப் பந்தை பிடிக்கும் முன்னரே மட்டையாளர்கள் முனை மாறியிருந்தனர்.
:: - மூன்றாவது மட்டையாளரான ராஸ் டைலர் ஐந்தாவது பந்தில் இழப்பு வீச்சில் ஆட்டமிழந்து வெளியேற்றப்பட்டார். ஓரமின் சக துவக்க மட்டையாளர் பிரண்டன் மெக்கல்லம் ஒரு பந்தையும் எதிர்கொள்ளவில்லை.
:நியூசிலாந்து அணியின் சிறப்பு நிறைவு புள்ளிகள் ஐந்து பந்துகளில் **இரண்டு இழப்புகளுக்கு 15** ஆக இருந்தது. ஆனால் வெளியேறு நிலையில் ஆடப்பட்ட எந்தவொரு ஆட்டமுமே சமனில் முடியாததால் இந்த விதி செயல்படுத்தப்படவில்லை. பிறகு 2019 உலகக்கிண்ண இறுதிப்போட்டியில் முதன்முறையாக இந்த சிறப்பு நிறைவு முறையைப் பயன்படுத்த வேண்டிய நிலை ஏற்பட்டது.
# சிறப்பு நிறைவு

## விதிகள்

### ஒருநாள் பன்னாட்டுப் போட்டி

| 14 சூலை 2019 | இலார்ட்சு, இலண்டன், இங்கிலாந்து | 15/0<sup>†</sup> | 15/1 | உலகக்கோப்பை இறுதி | } |
| --- | --- | --- | --- | --- | --- |
<sup>†</sup> இவ்வாட்டத்தில் அதிக நான்குகளை எடுத்ததால் இங்கிலாந்து வெற்றி பெற்றது (26-17).
# சிறப்பு நிறைவு

## விதிகள்

### பன்னாட்டு இருபது20 ஆட்டங்கள்

| 26 திசம்பர் 2008 | ஈடன் பூங்கா, ஓக்லாந்து, நியூசிலாந்து | 25/1 | 15 அனைத்தும் இழப்பு | 1-வது |  |
| --- | --- | --- | --- | --- | --- |
| 7 செப்டெம்பர் 2012 | துபாய் பன்னாட்டுத் துடுப்பாட்ட அரங்கு, துபாய், ஐக்கிய அரபு அமீரகம் | 12/0 | 11/1 | 2வது |  |
| 27 செப்டம்பர் 2012 | முத்தையா முரளிதரன் பன்னாட்டுத் துடுப்பாட்ட அரங்கம், கண்டி, இலங்கை | 13/1 | 7/1 | ஆட்டம் 13 |  |
| 1 அக்டோபர் 2012 | முத்தையா முரளிதரன் பன்னாட்டுத் துடுப்பாட்ட அரங்கம், கண்டி, இலங்கை | 18/0 | 17/0 | ஆட்டம் 21 |  |
| 30 நவம்பர் 2015 | சார்ஜா துடுப்பாடட அரங்கு, ஐக்கிய அரபு அமீரகம் | 4/0 | 3/1 | 3வது |  |
| 22 சனவரி 2019 | அல் எமராட் துடுப்பாட்ட அரங்கு, மஸ்கத் | 6/0 | 5/1 | ஆட்டம் 5 |  |
| 19 மார்ச் 2019 | நியூலன்ட்சு துடுப்பாட்ட அரங்கு, கேப் டவுன் | 15/0 | 5/0 | 1-வது |  |
| 31 மே 2019 | காலேஜ் அரங்கு, சென். பீட்டர் போர்ட் | 15/0 | 14/1 | 1வது |  |
| 25 சூன் 2019 | ராட்டர்டேம் | 18/0 | 9/1 | 2-வது |  |
| 5 சூலை 2019 | வெசுட் எண்ட் பூங்கா, தோகா | 14 ஓட்டங்கள் | 12 ஓட்டங்கள் | 2-வது | } |
# எண்ணிம ஆவணச் சுட்டி

**எண்ணிம ஆவணச் சுட்டி** (*digital object identifier*) அல்லது எ.ஆ.சு. (ஆ:**DOI**) என்பது ஒரு உருச் சரமாகும். இது எண்ணிம முறையில் உள்ள ஆவணங்கள் அல்லது பொருள்களைத் தனித்துவமாக சுட்டிட பயன்படும் சுட்டியாகும். இணைந்துள்ள ஆவணத்தின் மேனிலைத் தரவுகள் எ.ஆ.சு பெயருடன் சேமிக்கப்படுகிறது. இந்த மேனிலைத் தரவுகளில் ஆவணம் சேமிக்கப்பட்டுள்ள இடம், உரலி போன்றவை, குறிக்கப்பட்டிருக்கும். ஓர் ஆவணத்திற்கான உரலியும் பிற மேனிலை தரவுகளும் மாறலாம்; ஆனால் எ.ஆ.சு மாறாது நிலைத்திருக்கும். எனவே எளிய உரலிகள் மூலம் சுட்டப்படுவதை விட எ.ஆ.சு மூலமாக தொடர்புகள் இணைக்கப்படும்போது அவை நிலையாக இருக்கும். உரலி மாறினால் பதிப்பித்தவர் மேனிலைத் தரவுகளில் மட்டுமே மாற்றங்கள் மேற்கொள்ள வேண்டியிருக்கும்.
# எண்ணிம ஆவணச் சுட்டி

## பயன்பாடு

எ. ஆ. சுவை பின்வருமிடங்களில் பயன்படுத்துகின்றனர்:
- மேற்கொள் தேவைப்படும் இடங்களில் (நூல், இதழில் வெளியாகும் கட்டுரைகள்) இவை 3,000-க்கும் மேற்பட்ட வெளியீட்டாளர்களால் பயன்படுத்தப்படுகிறது.
- ஆராய்ச்சி கட்டுரைகள், தொழில்நுட்ப தகவல் வழங்குமிடங்கள் மற்றும் அறிவியல் தரவுக் கூடங்களில்;
- ஐரோப்பிய ஒன்றிய அரசாங்க வெளியீட்டாளர்கள்;
- கேளிக்கைச் சுட்டிப் பதிவு.
# எண்ணிம ஆவணச் சுட்டி

## மேலும் பார்க்க

- எண்ணிம சுட்டி
- ஆவணச் சுட்டி
# கேளிக்கைச் சுட்டிப் பதிவு

**கேளிக்கைச் சுட்டிப் பதிவு** அல்லது இ.ஐ.டி.ஆர் (**E**ntertainment **Id**entifier **R**egistry) என்பது, உலகளாவிய திரைப்படங்களுக்கும், தொலைக்காட்சித் தொடர்களுக்குமான சுட்டியாகும். இது தனித்துவத்தினை விவரிக்கும் வகையில் பெயர், தொகுப்பு, காட்சி, குறுந்தகடு, குறியாக்கம் போன்றவைகளை உள்ளடக்கியதாகும். மூவிலேப்சு, கேபிள்லேப்சு, காம்கேஸ்ட் மற்றும் ரோவி என்னும் நிறுவனங்கள் ஒன்றினைந்து இச்சுட்டியை உருவாக்கியுள்ளன.  
கேளிக்கைச் சுட்டிப் பதிவின் எடுத்துக்காட்டு: 10.5240/1489-49A2-3956-4B2D-FE16-5.
# திருமலையப்பன் (கதைமாந்தர்)

**ஆழ்வார்க்கடியான் நம்பி** கல்கி எழுதிய பொன்னியின் செல்வன் புதினத்தில் வருகின்ற சோழ பேரரசின் முதல் மந்திரி அநிருத்தப் பிரம்மராயரின் ஒற்றன் ஆவார். மேலும் பழுவூர் இளையராணி நந்தினி தேவியை வளர்த்த சகோதரராகவும் சித்தரிக்கப்படுகிறார்.
# திருமலையப்பன் (கதைமாந்தர்)

## கதாப்பாத்திரத்தின் இயல்பு

திருமலை எனும் இயற்பெயர் கொண்டவர் என்றாலும் வைணவ சமயத்தினை பாடல்களால் வளர்த்த ஆழ்வார்களின் மேல் பற்று கொண்டு தன் பெயரை ஆழ்வார்க்கடியான் நம்பி என்று மாற்றிக் கொண்டார். உடல் முழுவதும் திருநாமம் இட்டுக் கொண்டும், கையில் எப்போதும் தடியுடன் இருப்பவர். அரசாங்க காரியங்களில் ஈடுபட்டிருந்தாலும், நிதானமாக செயல்படும் தன்மையுடையவர். வைணவத்தின் மீதான பற்றினால் சைவர்களை காணும் பொழுதெல்லாம் சண்டையிடுகின்றவர். பொன்னியின் செல்வன் கதைமுழுவதும் சைவர்கள் நிரம்பியிருக்கும் போதும், வைணவத்தின் சார்பாக வந்து சமன்செய்கிறவர். நகைச்சுவை ததும்ப பேசுவதும், அறிவுப்பூர்வான ஆலோசனைகள் சொல்வதிலும் வல்லவர்.
# திருமலையப்பன் (கதைமாந்தர்)

## முதல் மந்திரியின் ஒற்றன்

சோழநாட்டின் முதல் மந்திரியான அன்பில் அநிருத்தப் பிரம்மராயரின் தலைசிறந்த ஒற்றன். அநிருத்தரின் ஆணைக்கிணங்க எந்தச் செயலையும் செய்கின்றவர். தன்னுடைய வளர்ப்புச் சகோதரியான நந்தினிதேவி பழுவூர் இளையராணியாகி, சோழநாட்டினைக் கைப்பற்ற நினைக்கும் போதும், சோழர்களின் நலவிரும்பியாகவே திருமலை இருக்கிறார். குந்தவையின் வேண்டுகோளின்படி ஈழத்திற்கு சென்று அருள்மொழிவர்மனுக்கு ஓலை கொடுக்க செல்லும் வந்தியத் தேவனை அநிருத்தாின் கட்டளைப்படி ஆழ்வாா்க்கடியான் பல இடர்களிலிருந்து காத்து இளவரசரிடம் சேர்ப்பிக்கிறார். இளவரசரைத் தன்னுடன் வரும்படி வந்தியத் தேவன் அழைக்க, ஆழ்வாா்க்கடியான் முதல் மந்திரியின் யோசனைப்படி இளவரசா் ஈழத்தில் தங்குவதே நல்லது என்று தெரிவிக்கிறார். யாரோ இரவில் இளவரசரைக் கப்பலில் சிறைபடுத்திச் செல்கிறார்கள் என்று தவறாக நினைத்து, ரவிதாசனிடம் மாட்டிக் கொள்கிறான் வந்தியத்தேவன். இளவரசர் அவனைக் காப்பாற்றச் செல்கிறார்.  
அநிருத்தர் ஊமைப் பெண்ணை அழைத்து வரக் கூறியமையால் இளவரசரைப் பின்தொடராமல், ஊமைப் பெண்ணைத் தஞ்சைக்கு அழைத்துச் செல்ல முயல்கிறார். பழையாறை நகருக்கு குந்தவை தேவியைச் சந்திக்க வந்த வந்தியத்தேவனை ஒற்றன் என்று கூறி பழுவேட்டரையர் ஆட்களிடம் பிடித்துக் கொடுக்க முயல்கிறான் பினாகபாணி . அதை திருமலையப்பன் முறியடித்து, வந்தியத்தேவனைக் குந்தவையிடம் அழைத்துச் செல்கிறான். இளவரசர் கடலில் சூறாவளியில் சிக்கி இறந்துவிட்டார் எனும் வதந்தி மக்களிடம் பரவி, பழையாறை மாளிகைக்கு மக்கள் வந்து சேர்கிறார்கள். அவர்களை எப்படியாவது கட்டுப்படுத்த வேண்டும் என்று குந்தவை தேவியை அங்கு அழைத்துச் செல்கிறான் திருமலை.  
பழையாறை நகரில் அநிருத்தரும், குந்தவை தேவியும் இணைந்து வந்தியத்தேவனைக் காஞ்சிக்கு அனுப்ப திட்டமிடுகிறார்கள். அவனுக்குத் துணையாக திருமலையை அனுப்ப தீர்மானிக்கின்றார்கள். வந்தியத்தேவனை வழியில் சந்திக்கும் திருமலை காஞ்சியிலிருந்து ஆதித்த கரிகாலன் புறப்பட்டு விட்டதால், விரைவாகச் செல்ல வேண்டும் என்று வந்தியத்தேவனிடம் தெரிவிக்கிறார்.
# அண்ணம்

**அண்ணம்** (*palate*) என்பது வாயினுள் மேற்பகுதியில் கூரை போன்று மூடப்பட்டுள்ள பகுதியாகும். இது மூச்சுக்குகையையும் வாய்க்குகையையும் பிரிக்கிறது. இதேபோன்று ஊர்வனவைகளின் நாற்காலிகளிலும் காணப்படுகிறது. ஆயினும் பெரும்பாலான நாற்காலிகளில் வாய்க்குகையும், மூச்சுக்குகையும் சரிவர பிரிக்கப்படவில்லை. அண்ணம் இரண்டு வகையாகப் பிரிக்கப்படுகிறது. முன்புறம், எலும்பையுடைய வன்னண்ணம் மற்றும் பின்புறத்தில் தசைகளையுடைய மென்னண்ணம் ஆகும்.
# போடோலாந்து

மாநிலத்தின் போடோலாந்து தன்னாட்சி பிரதேசத்தில் உள்ள 4 மாவட்டங்கள்: கோகராசார் மாவட்டம், சிராங் மாவட்டம், பாக்சா மாவட்டம் மற்றும் உதல்குரி மாவட்டம்]]  
**போடோலாந்து** (*Bodoland*, போடோ மொழி: बड़ोलेण्ड), இந்தியாவின் வடகிழக்கு மாநிலமான அசாமில் அமைந்துள்ள சுய ஆட்சிப் பகுதியாகும். இது பூட்டானையும், அருணாச்சலப் பிரதேசத்தையும் எல்லைகளாகக் கொண்டு, பிரம்மபுத்திரா நதிக்கருகில் அமைந்துள்ளது. இங்கு வாழும் மக்கள் இப்பகுதியில் மட்டும் வாழும் தனித்த போடோ இனத்தைச் சேர்ந்தவர்கள். தற்போது போடோ ஒப்பந்தப்படி இதை போடோலாந்து பிரதேச தன்னாட்சிக் குழு நிர்வகிக்கிறது.போடோலாந்து தன்னாடசி பிரதேசத்தில் கோகராசார் மாவட்டம், சிராங் மாவட்டம், பாக்சா மாவட்டம் மற்றும் உதல்குரி மாவட்டம் என 4 மாவட்ட்டங்கள் உள்ளது.  
அசாமில் இவர்களின் உரிமைகள் மறுக்கப்பட்டதால், தனிமாநில கோரிக்கை எழுந்தது. இப்பகுதி தற்போது தனி நிர்வாகக் குழுவால் இயங்குகிறது. இந்திய அரசின் உத்தரவோ, அசாமின் உத்தரவோ, எந்த அரசாணையாயிருந்தாலும், இந்த நிர்வாகக் குழு ஏற்றுக் கொண்டால்தான் செயல்பாட்டிலிருக்கும். எந்த ஆணையையும் செயல்படுத்தவோ, நிறுத்தவோ இக்குழுவிற்கு அதிகாரம் வழங்கப்பட்டுள்ளது.
# போடோலாந்து

## தாய்நாட்டிற்கான தேவை

போடோக்களின் முன்னைய வரலாறு பெரிதும் அறியப்படவில்லை. பல நூற்றாண்டுகளாக, இவர்கள் நெசவாளர்களாகவும், விவசாயிகளாகவும் அமைதியான சமூகங்களாகவும் வாழ்ந்துவருகின்றனர். உலகின் பல பண்பாடுகளைப் போன்றே போடோக்களும் தேசியவாத சமூகத்தைச் சேர்ந்தவர்கள். அசாமியர்களுடன் ஒன்றிணைந்து வாழ்வது ஏற்றதாக இல்லை. பிரித்தானிய ஆட்சியின் முன், திமாச கசரி அரசு அசாம் முழுவதையும் ஆட்சி செய்து வந்தது. வரலாற்றின் படி, கசரி அரசின் தலைநகராக திமப்பூர் விளங்கியது. திமாசர்கள் திபெத்திய- பர்மிய இனத்தைச் சேர்ந்தவர்கள். பிரித்தானிய அரசினர் பிரித்தாளும் சூழ்ச்சியின் மூலம் 300 ஆண்டுகள் இப்பகுதியை ஆண்டனர். பிற இந்தியருடன் ஒப்பிடுகையில் இவர்கள் கல்வியிலும், வேலைவாய்ப்பிலும் பிந்தங்கியிருந்தனர், அசாமில் எண்ணெயும் இயற்கை வாயும் தயாரிக்கப்பட்டன, விடுதலைக்குமுன், இது பிற இந்தியப் பகுதிகளுடன் தொடர்பற்ற பகுதியாயிருந்தது. இந்திய விடுதலைக்குப் பின் தாழ்த்தப்பட்டோருக்கும் பழங்குடியினருக்கும் முன்னுரிமை அளிக்கப்பட்டது. இதன் தொடர்ச்சியாக போடோக்கள் தங்களை பழங்குடியினராக பதிவு செய்தனர்.
# போடோலாந்து

## அசாமின் விவசாயப் பழங்குடியினர் குழு

1960களின் தொடக்கத்தில் போடோக்களின் அரசியலமைப்பான அசாமிய பழங்குடியினக் குழு, அசாமில் போடோக்களின் நிலம் நிலப்பிரபுக்களினாலும், புதுக் குடியேற்றவாதிகளாலும் ஆக்கிரமிக்கப்பட்டதை உணர்ந்தனர். மேலும், போடோக்கள் அரௌச் வழங்கும் நிதியைப் பெறுவதற்கான வழியில்லை. நிதிப் பற்றாக்குறையால் போடோக்கள் வாழ் பகுதிகளில் கல்வி எட்டாக்கனியாகவே இருந்தது. அப்போதைய காலங்களில், அசாமின் பிற பகுதிகளுக்கும், போடோக்கள் வாழும் பகுதிகளுக்கும் போதிய போக்குவரத்து வசதி இருக்கவில்லை. இத்தகைய சூழ்நிலையில், அசாமில் இருந்து உதயாஞ்சல் என்ற பகுதி பிரித்தெடுக்கப்பட வேண்டும் என்ற கோரிக்கை
எழுந்தது. கோரப்பட்ட இப்பகுதிகளில் பழங்குடியினர் வாழ்ப்பகுதிகள் அடங்கும். இதன்மூலம் போடோக்களின் நிலம் போடோக்களுக்கே சொந்தம் என்ற நிலை ஏற்படும். ஆனால் இதுவரை தற்போதுவரை இது செயல்பாட்டிற்கு வரவில்லை. ஆட்சியாளர்களின்
போக்கால், போடோக்களுக்கு அரசியல் செல்வாக்கு இல்லாதிருந்தது. அசாமில் போடோக்களின் பகுதிகள் ஒதுக்கி வைக்கப்பட்டன. பழங்குடியினருக்கு வழங்கப்பட்ட நிதி தவறாகப் பயன்படுத்தப்பட்டது. இதே போன்ற காரணங்களால் தான் அசாமில் இருந்து மேகாலயா உருவானது. 1980களின் இறுதியில் அனைத்து போடோ மாணவர் சங்கம் இதுகுறித்து கவலையடைந்தது. இச்சங்கமும், பழங்குடியினர் அரசியல் கட்சியும் இணைந்து போடோக்களுக்கான தனி மாநில கோரிக்கை வைத்தன. தங்கள் நாட்டில் தங்களுக்கும் சமமான உரிமை வேண்டுமெனக் கூறின.
# போடோலாந்து

## அனைத்து போடோ மாணவர் சங்கம்

1987, மார்ச்சு 2 அன்று, அனைத்து போடோ மாணவர் சங்கம் சார்பாக போடோலாந்து கோரிக்கை அதிகாரப்பூர்வமாக உருவாக்கப்பட்டது. இச்சங்கம் போடோ மக்கள் செயற்குழு என்ற அரசியலமைப்பை உருவாக்கியது. இக்குழுவின் நோக்கம், “அசாமைப் பிரி எங்களுக்கு 50 - அவர்களுக்கு 50 ”. பின்னர், அசாம் அரசு, போடோ சங்கம் ஆகியன போடோ ஒப்பந்தத்தில் கையெழுத்திட்டன. இவ்வொப்பந்தத்தால் குழப்பம் ஏற்பட்டு 70,000 மக்கள் இடம்பெயர்ந்தனர்,
# போடோலாந்து

## போடோ மாணவர்களின் செயற்பாடு

விடுதலைக்குப் பின்னும், போடோக்கள் கல்வி கற்க போதிய வசதிகள் இருக்கவில்லை. கவுகாத்தி, சில்லாங், திபர்கார் பல்கலைக்கழகங்கள் போடோக்களின் பகுதிகளில் இருந்து தொலைவில் இருந்தன, ஆண்டாண்டு காலமாக, அசாமின் சிறந்த பல்கலைக்கழகங்களில் போடோ மாணவர்கள் கல்லூரிகளில் சேர்த்துக் கொள்ளப்படவில்லை. கல்லூரிகளில் சேர்த்துக் கொள்ளப்பட்டாலும், வேலைவாய்ப்பு இருக்கவில்லை. இதனால், போடோ மாணவர்கள் கொதித்தெழுந்தனர். இவர்களுக்கான பழங்குடியினருக்கு ஒதுக்கப்படும் இடங்கள் இருந்தாலும், அவை நிரப்பப்படவில்லை. அசாம் அலுவலகங்களில் அசாமிய மொழி பேசும் மக்கள் மட்டும் நியமிக்கப்பட்டனர். போடோக்களுக்கு எளிய கல்வி வாய்ப்புகளை உருவாக்க விரும்பினர் போடோ மாணவர்கள். அனைத்து அசாம் மானவர்கள் ஒன்றியம் முறையற்ற குடியேற்றவாதிகளை எதிர்த்துப் போரிடுவது குறைந்த போது, போடோ மாணவர்கள் தனிமாநில கோரிக்கை எழுந்தது. இந்திய அரசியலமைப்புச் சட்டத்தின்படி, அனைவருக்கும் சம உரிமை வழங்கப்பட வேண்டும் என்பது உணர்த்தப்பட்டது.  
போடோ ஒப்பந்தத்தின் பலன் குறைவாக நடைமுறையில் இருக்கிறது. வளர்ச்சிப் பணிகள் மெதுவாக நடைபெறுகின்றன. இன்றும் பல்லாயிரக்கணக்கானோர் அகதிகள் முகமையில் வாழ்கின்றனர். சில சாலைகள் சீரமைக்கப்பட்டாலும், பல மேம்பாலங்கள், பிற போக்குவரத்து வசதிகள் மேம்படுத்தப்பட்டிருக்கவில்லை. போடோ பிராந்தியக் குழு அமைக்கப்பட்டதன் நோக்கம் நிறைவேறியதா என்பது கேள்விக்குறியாகவுள்ளது.
# போடோலாந்து

## இதனையும் காண்க

- போடோ ஒப்பந்தம்
- போடோ மக்கள்
- போடோ மொழி
- இந்தியாவின் தன்னாட்சி நிர்வாகப் பகுதிகள்
- அசாமின் கோட்டங்கள்
# இங்கிலீஷ் விங்கிலிஷ்

**இங்கிலீஷ் விங்கிலிஷ்** இந்திய நாடகத் திரைப்படமாகும், இதை அறிமுக இயக்குநர் கவுரி ஷிண்டே இயக்க ஆர் பால்கி தயாரித்தார். இப்படம் தமிழிலும் இந்தியிலும் ஒரே நேரத்தில் தயாரிக்கப்பட்டு 2012 அக்டோபர் 5 அன்று வெளியிடப்பட்டது. இப்படத்தின் தெலுங்கில் மொழிமாற்றம் செய்யப்பட்ட பதிப்பு அதே நாளில் வெளியிடப்பட்டது. 14 ஆண்டுகளுக்குப் பின்னர் ஸ்ரீதேவி இப்படத்தின் மூலம் மீண்டும் திரைப்படத்தில் நடிக்கிறார். இப்படத்தில் பிரஞ்சு நடிகர் மெஹ்தி நெப்பேவு, அதில் உசைன், பிரியா ஆனந்த் போன்றோரும் நடிக்கின்றனர். அமிதாப் பச்சன் இந்திப் பதிப்பில் விருந்தினர் வேடத்தில் தோன்றுகையில் அஜித் குமார் தமிழ்ப் பதிப்பில் அதே பாத்திரத்தில் தோன்றுகிறார். இப்படம் 26 ஆண்டுகளுக்குப் பிறகு தமிழ் சினிமாவிற்கு ஸ்ரீதேவியின் மீள்வருகையை குறிக்கிறது.
# இங்கிலீஷ் விங்கிலிஷ்

## கதைச்சுருக்கம்

இரு பிள்ளைகளின் தாயான சசி (ஸ்ரீதேவி), ஆங்கிலம் தெரியாததால், தன் பிள்ளைகள் மற்றும் கணவரின் கிண்டலுக்கு உள்ளாகிறாள். எதிர்பாராத விதமாக சசியின் அக்காவின் மகளின் திருமணத்திற்காக, சசியும் அவரது குடும்பத்தினரும் அமெரிக்காவுக்கு அழைக்கப்படுகின்றனர். குழந்தைகளின் பள்ளிப்படிப்பு, மற்றும் கணவரின் வேலை, போன்ற காரணங்களால் சசி மட்டும் முதலில் அமெரிக்கா செல்வதாக நேரிடுகிறது. அங்கு ஓர் ஆங்கிலப் பயிற்சி வகுப்பில் சேர்கிறாள். பின்னா் எவ்வாறு ஆங்கிலம் கற்றுக்கொள்கிறாள்? இடையில் இவள் சந்திக்கும் சிக்கல்களை மையமாகக் கொண்டு படத்தின் கதை நகர்கிறது.
# வார்ப்புரு:ஆலமரத்தடி

---  
| கொள்கைகளும் வழிகாட்டல்களும் தொடர்பான உரையாடல்கள், முன்மொழிவுகளுக்கான களம். | இது விக்கிப்பீடியாத் தொழினுட்பம் சார்ந்த செய்திகளுக்கும் சிக்கல்களுக்குமான ஆலமரத்தடி ஆகும். | விக்கிப்பீடியா தொடர்பான தகவல்களை, அறிவித்தல்களை இங்கே பகிருங்கள். | பொது உரையாடல்கள். புதிய எண்ணங்கள், செயற்றிட்ட முன்மொழிவுகள். | விக்கியைத் தொகுப்பதில், பயன்படுத்துவதில், பொருத்தமான கட்டுரைகளை எழுதுவதில் சிக்கல்கள் இருந்தால் இங்கே கேளுங்கள். |
| --- | --- | --- | --- | --- |
| ஆலமரத்தடியில் எல்லாவிடயங்களும் ஒரே பார்வையில் |  |  |  |  |
| <inputbox>
type=fulltext
prefix=விக்கிப்பீடியா:ஆலமரத்தடி
break=no
width=40
searchbuttonlabel=அனைத்து ஆலமரத்தடித் தொகுப்புகளிலும் தேட...
</inputbox> | } |  |  |  |  
**| பிற உதவிக்கும் உரையாடல்களுக்கும்**  
| எனக்கு... | எங்கே செல்ல |
| --- | --- |
| விக்கிப்பீடியாவை பயன்படுத்த உதவி தேவை... | ஒத்தாசைப் பக்கம் |
| தொகுப்பது பற்றி விளக்கம் வேண்டும்... | பயிற்சி |
| சில கேள்விகள் அல்லது கருத்து உள்ளது... | கேள்விகள் |  
<noinclude>  
</noinclude>
# கீப்பா

**கீப்பா** அல்லது **கிபா** (*kippah/kipa*, ; அல்லது ; பன்மை: *கீப்பொட் (kippot)* or ), **யாமுல்க்** (*yarmulke*) எனவும் அழைக்கப்படும் , என்பது பொதுவாக சீலைத் துணியினால் உருவாக்கப்பட்ட அரைக்கோள அல்லது தட்டை வடிவ தொப்பி. இது அடிக்கடி பழமைக் கோட்பாடு சார்ந்த யூதர்களால் தங்கள் மரபினை நிறைவேற்ற அணியப்படும். பழமைக் கோட்பாடு சார்ந்த அதிகார பீடம் எல்லா நேரமும் தலை மூடப்பட்டிருக்க வேண்டும் என்று கோரிக்கை விடுத்துள்ளனர். இது பொதுவாக ஆண்களினால் அணியப்பட்டாலும், மிகக் குறைவாக பழமை விரும்புகிற மற்றும் சீர்திருத்த யூதப் பெண்களாலும் வேண்டுதல் நேரத்தில் அணியப்படும்.
# அல்தமஸ் கபீர்

**அல்தமஸ் கபீர்** (பிறப்பு: 19 ஜூலை 1948 - இறப்பு: 19 பெப்ரவரி 2017) இந்திய உச்ச நீதிமன்றத்தின் தலைமை நீதிபதி ஆவார். கொல்கத்தா பல்கலைக்கழகத்தில் முதுகலைப் பட்டமும் அதனைத் தொடர்ந்து சட்டமும் பயின்ற இவர் 1973 ஆம் ஆண்டு முதல் கொல்கத்தா மாவட்ட நீதிமன்றத்திலும் குடிமையியல் மற்றும் குற்றவியல் வழக்கறிஞராகப் பணியாற்றத் தொடங்கினார். 1990 ஆம் ஆண்டு ஆகஸ்ட் 6 ஆம் நாள் கொல்கத்தா உயர்நீதி மன்றத்தில் நீதிபதியாக பொறுப்பேற்றார். 2005 ஆம் ஆண்டு ஜனவரியில் ஜார்கண்ட் மாநில உயர் நீதிமன்றத்தில் பொறுப்புத் தலைமை நீதிபதியாகப் பொறுப்பேற்றார். அதே ஆண்டில் மார்ச் மாதம் 1 ஆம் தேதி தலைமை நீதிபதியாக உயர்த்தப்பட்டார். பின்னர் 2005 ஆம் ஆண்டு செப்டம்பர் மாதம் 5 ஆம் தேதியில் இந்தியாவின் உயரிய நீதி அமைப்பான இந்திய உச்ச நீதிமன்றத்தின் நீதிபதி ஆனார். பின்னர் 2012 ஆம் ஆண்டு செப்டம்பர் மாதம் கபாடியா ஒய்வு பெற்றதை அடுத்து 39 ஆவது இந்தியத் தலைமை நீதிபதியாக நியமிக்கப்பட்டார்.
# இசுரேலிய தேசியக் கொடி

**இசுரேலிய தேசியக் கொடி** (எபிரேயம்: דגל ישראל, *Degel Yisrael*, Arabic: علم إسرائيل) ஒக்டோபர் 28, 1948 அன்று இசுரேல் உருவாக்கப்பட்டு ஐந்து மாதங்களின் பின் சேர்த்துக் கொள்ளப்பட்டது. இது வெள்ளை பின்னனியில் இரண்டு நீல நிற கிடையான கோடுகளின் நடுவே நீல நிற தாவீதின் நட்சத்திரத்துடன் வரையப்பட்டுள்ளது. நீல நிறம் "ஆழ் வான் நீல" நிறமாக மாத்திரம் இருக்க வேண்டும். வேறுபட்ட கொடிகளுக்கு ஏற்ப தூய நீல சாயல், சில வேளை மங்கி கிட்டத்தட்ட ஆழ் கடல் நீலமாக, 75% தூய மென் நீலமாகவும் மிக மென்மையான நீல நிறமாகவும் மாறலாம். இக்கொடி சீயோனிய இயக்கத்தினால் 1891 இல் வடிவமைக்கப்பட்டது. இதன் அடிப்படை வடிவம் வெள்ளையில் நீல நிறக் கோடுகளுடைய யூதர்களின் வேண்டுதல் போர்வையான தலிட் என்பதைக் கொண்டு அமைக்கப்பட்டது. இதன் நடுவில் தாவீதின் நட்சத்திரத்திரமான அறுகோண நட்சத்திரம் அமைந்துள்ளது. இது வரலாற்று இடைக்காலத்தில் யூத அடையாளமாக விளங்கி, 1897 ஆம் ஆண்டு கூடிய முதலாம் சீயோனிய சபையில் உள்வாங்கப்பட்டது.
# இசுரேலிய தேசியக் கொடி

## நிறங்களின் விளக்கம்

| நிறம் | விளக்கம் |
| --- | --- |
# எண்ணிம ஆவணம்

**எண்ணிம ஆவணம்** அல்லது **மின்னியல் ஆவணம்** என்பன கணினிகளில் நிரல்மொழிகள் மற்றும் கணினி கோப்புக்களைத் தவிர்த்த பிற கணிப்பொறி பயன்பாடுகளால் உருவாக்கப்பட்டு பொதுமக்கள் படிப்பதற்கும் பயன்படுத்துவதற்கும் சேமிக்கப்படுகின்ற ஆவணங்களாகும்; இவை நேரடியாக கணினி அல்லது கைபேசி போன்ற மின்கருவிகளில் காணக்கூடியனவாகவோ தாள்களில் அச்சிடக் கூடியனவாகவோ இருக்கலாம்.  
துவக்கத்தில், கணினித் தரவுகள் அதன் உள் பயன்பாட்டிற்கு மட்டுமேயாகவும் அதன் இறுதி வெளிப்பாடு எப்போதுமே தாளிலுமே இருந்து வந்தது. நாளடைவில் கணினி பிணையங்கள் பெருகப் பெருக தாள் வடிவில் பகிர்வதைவிட எண்ணிம முறையில் பகிர்ந்துகொள்வது கூடுதல் எளிமையாகவும் சிக்கனமாகவும் அமைந்தது. கணித்திரைத் தொழில்நுட்பங்களில் ஏற்பட்ட மேம்பாடுகள் இவற்றை படிக்கவும் எளிதாக்கின. இதனால் காகிதத் தேவை குறைவதுடன் சேகரிப்பு இடமும் தவிர்க்கப்படுகிறது. கட்டைவிரல் நினைவகங்களும் நினைவட்டைகளும் இவ்வகை ஆவணங்களை சேகரிப்பதையும் கொண்டுசெல்வதையும் எளிதாக்கின.  
இருப்பினும், காகிதத்தாள்களில்லாது பிற வடிவங்களில் காட்சிப்படுத்துவது பல ஒன்றுக்கொன்று ஒவ்வாத கோப்பு வடிவமைப்புகளால் சிக்கல்களை உருவாக்கின. இயக்குதள வேறுபாடுகள, பயன்பாட்டுச் செயலிகளின் வேறுபாடுகளால் ஓர் சீர்தரமான வெளிப்பாடு இல்லாதிருந்தது. மேலும் ஆங்கிலம் அல்லாத ஆவணங்களுக்கு எழுத்துரு காட்சிப்படுத்துதலும் சிக்கலாக இருந்தது. இவற்றைத் தவிர்க்க பல மென்பொருள் நிறுவனங்கள் தங்கள் காப்புரிமைக்குட்பட்ட கோப்பு படிப்பான்களை வெளியிடத்தொடங்கினர். (அடோப் நிறுவனத்தின் அக்ரோபேட் படிப்பான் இத்தகைய ஒன்றே). இதற்கு மாற்றாக சீர்தரப்பட்ட காப்புரிமையற்ற கோப்பு வடிவமைப்புகள், (மீப்பாடக் குறிமொழி மற்றும் திறந்த ஆவண வடிவம் போன்றவை) உருவாக்கப்பட்டு மேம்படுத்தப்படுகின்றன. அறிவியல் போன்ற சிறப்புப் பயன்பாடுகளுக்கு TeX அல்லது போஸ்ட்ஸ்கிர்ப்ட் பயன்படுத்தப்படுகிறது.
# வார்ப்புரு:Infobox flag/doc

<noinclude></noinclude>  
This infobox can display up to 6 flags. It is not only for national flags.
# வார்ப்புரு:Infobox flag/doc

## Parameters

Only the and parameters are mandatory. However, is required for the parameter. (see #Example).
# வார்ப்புரு:Infobox flag/doc

## Parameters

### General

;Name: Name of entity.
;Article: Term to include before name of entity, e.g. <code>the</code>.
;Image_size: Size of images to use in infobox; if not specified, default is <code>300x150px</code>.
# வார்ப்புரு:Infobox flag/doc

## Parameters

### Flag-specific

Each of these fields can be given a suffix from 2 to 6 in order to specify up to 6 variants (war flags, naval ensigns, air force ensigns, alternative civil flags, etc.) of the national flag, in addition to the main (non-suffixed) version considered *the* national flag. For an example, see Flag of Morocco. All of the following parameters are optional with the exception of . However, is required for . (see #Example).  
;Image: Filename excluding <code>Image:</code> or <code>File:</code> prefix.
;Imagetext: Caption for the image.
;Noborder: Leave this field *blank* to display image with by default for rectangular flag. For non-rectangular flag, type <code>no</code>.
;Nickname: Name of the flag.
;Morenicks: More names of the flag, separated by commas.
;Use: 6-bit FIAV usage code (see ). Required for .
;Symbol: One or more IFIS symbols, e.g. <code></code> or <code></code>. A list of these symbols can be seen at Glossary of vexillology#Other symbols or . is required.
;Proportion: <code><var>width</var>:<var>length</var></code>, e.g. <code>2:3</code>.
;Adoption: Date on which the flag was adopted.
;Design: Concise description of the design.
;Alt: Alt text for the image, for visually impaired readers. See . If omitted or empty, the parameter should contain a suitable description, or there should be nearby text in the article that describes the image.
;Designer: Name of person(s) who designed the flag.
# வார்ப்புரு:Infobox flag/doc

## Example

<pre>  
</pre>
# வார்ப்புரு:Infobox flag/doc

## Code

### One flag

<pre>  
</pre>
# வார்ப்புரு:Infobox flag/doc

## Code

### Two flags

<pre>  
</pre>
# வார்ப்புரு:Infobox flag/doc

## Code

### Three flags... and so on

<pre>  
</pre><includeonly>  
lv:Veidne:Infobox Flag
mk:Шаблон:Инфокутија знаме
zh:Template:Infobox National flag
</includeonly>
# வார்ப்புரு:FIAV/doc

This template can be used to put vexillological symbols in flag descriptions. Furthermore, when this template is used, some explanation text will be shown when the mouse pointer is placed over the displayed symbol. A bug in WP:Navigation popups will prevent this.
# வார்ப்புரு:FIAV/doc

## Usage

The symbols exist as SVG-files at :commons:Category:Vexillological symbols.